終審法院大樓

終審法院大樓，係香港終審法院當今嘅辦公大樓，喺香港中環昃臣道8號，喺1912年起好，建築風格呈現新古典主義，揉合咗遠東嘅建築特色，大樓上面蒙住雙眼嘅泰美斯女神像右手揸住個天秤、左手揸住支劍，代表大公無私；大樓外部喺1984年列為香港法定古蹟。

大樓曾經先後用嚟做過香港最高法院、立法局同立法會大樓，喺香港日治時期曾經俾日本軍徵用嚟做憲兵總部。隨住香港立法會喺2011年10月搬咗去添馬艦嘅立法會綜合大樓，大樓移交畀司法機構改做香港終審法院，已經喺2015年9月7號投入服務。

虛擬文物探索：舊最高法院，古物及古蹟辦事處
 終審法院大樓，香港終審法院

香港法定古蹟
香港地標
中環